《富田谒文丞相》
明代·林光

云水相看数百峰，富田蓑笠又从容。湖山何处非男子，宇宙常堪着此翁。

祠庙星霜几草莽，大家门户总春风。凭谁细话兴亡事，烟雨霏微起暮钟。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。